b'\n_START_ARTICLE_\nAltan\n_START_PARAGRAPH_\nEn altan (fra latin altus, \xc2\xabh\xc3\xb8j\xc2\xbb) er udbygning p\xc3\xa5 et hus, oftest \xc3\xa5ben og anbragt i h\xc3\xb8jde med en af de \xc3\xb8vre etager og med adgang herfra. Tagterrasser kan kaldes altaner. En altan har r\xc3\xa6kv\xc3\xa6rk og kan v\xc3\xa6re underst\xc3\xb8ttet af s\xc3\xb8jler, buegange eller en anden underbygning som et indgangsparti eller et bislag. Det foruds\xc3\xa6tter, at tilbygningen ikke er i hele hovedbygningens h\xc3\xb8jde. Altaner er oftest uden tag, men kan have et sk\xc3\xa6rmtag (ikke del af bygningens tag)._NEWLINE_En slotsbalkon er ikke en balkon, men en altan, fordi det udend\xc3\xb8rs gulv med r\xc3\xa6kv\xc3\xa6rk er taget p\xc3\xa5 en buegang._NEWLINE_I Danmark er det nu almindeligt at udstyre lejligheder med altaner.'